Метаљка
Метаљка је једна врста запаљења ока. Бајања од ове болести се срећу и код Бугара (металкя, метанкя) - 539, с. 99; 582, с. 173. Нпр.:

          Од дол иде самодива, 
          растраси си десно крило, 
          десно крило, синьо крило, 
          та напрати десно око, 
          десно око, неҋно око.
          Сама го напрашила, 
          сама му лек дала.
          (539, с. 99)

     Басма бр. 236: бајач узме три класа од ражи, два држи у леву руку, а један у десну. Осиљ (горњи део класа) окрене према себи а сламком кобајаги боде око и изговара први део басме. Три пута се „боцка“ сваким класом, а затим се они баце преко болесника. Затим бајач узима земљану посуду (паницу, напуни је хладном водом, а у десну руку узме лећу (сочиво), приђе сасвим близу ока, па из руке пушта по мало леће да пада у паницу с водом. За то време се баје други део басме.
     Није наведена басма из 338, с. 96.

Референце

Извор
 Раденковић, Љубинко: Народне басме и бајања; Градина, Ниш; : Јединство, Приштина; Светлост Крагујевац, 1982., стр. 400.

Народне басме и бајања